|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΥΠΟΥΡΓΕΙΟ ΠΑΙΔΕΙΑΣ ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ  ΠΕΡ/ΚΗ Δ/ΝΣΗ ΠΡΩΤΟΒΑΘΜΙΑΣ & ΔΕΥΤΕΡΟΒΑΘΜΙΑΣ ΕΚΠ/ΣΗΣ ΔΥΤ. ΕΛΛΑΔΑΣ  **ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠ/ΣΗΣ ΗΛΕΙΑΣ**  ΤΜΗΜΑ Γ΄- ΠΡΟΣΩΠΙΚΟΥ |  |  |
|  |

**ΔΙΚΑΙΟΛΟΓΗΤΙΚΑ ΣΥΝΤΑΞΙΟΔΟΤΗΣΗΣ ΕΚΠΑΙΔΕΥΤΙΚΩΝ**

**. Δικαιολογητικά συνταξιοδότησης**

**1.** .**Αίτηση Συνταξιοδότησης ( σε 5 αντίτυπα πρωτότυπα υπογεγραμμένα)**  
 Το έντυπο της Αίτησης Συνταξιοδότησης, που επέχει θέση υπεύθυνης δήλωσης, συμπληρώνεται και

και υπογράφεται από τον/την υπάλληλο/λειτουργό .

**ΠΡΟΣΟΧΗ:**  Η ημερομηνία της αίτησης συνταξιοδότησης δε μπορεί να είναι προγενέστερη από την 01-09-2024.

**2**. Αναλόγως του τι αιτείται ο/ηυπάλληλος στην αίτηση συνταξιοδότησης, ζητούνται τα αντίστοιχα δικαιολογητικά όπως αυτά αναφέρονται στις οδηγίες συμπλήρωσης της αίτησης **(σε 5 αντίτυπα)**

(**Τυχόν ιατρικές γνωματεύσεις βεβαιώσεις/αποφάσεις για τον χρόνο ασφάλισης σε άλλους   
 ασφαλιστικούς φορείς, ανακεφαλαίωση ενσήμων, υπεύθυνες δηλώσεις, κλπ.). , όπως**

**α)Δικαιολογητικά για υπηρεσία πριν το διορισμό που δεν είναι αναγνωρισμένη (άλλος ασφαλιστικός οργανισμός ή ιδιωτικός τομέας) σε 5 αντίτυπα.**

**Να προσκομίζεται αν ήδη υπάρχει βεβαίωση καταμέτρησης ενσήμων από το ΙΚΑ ή άλλο ασφαλιστικό φορέα, ή φωτοαντίγραφα των ενσήμων** **(σε 5 αντίτυπα**) Σε περίπτωση που έχει υποβληθεί αίτηση καταμέτρησης ενσήμων να κατατεθεί ο αριθμός πρωτοκόλλου και ο αριθμός μητρώου ασφαλισμένου στον προηγούμενο φορέα ασφάλισης.

**β) Σε περίπτωση εξαγοράς προϋπηρεσίας στο ΓΛΚ** (όπως ιδιωτικός χρόνος ασφάλισης, άδεια άνευ αποδοχών για ανατροφή παιδιού και για όσους θεμελιώνουν συνταξιοδοτικό δικαίωμα από 1-1-2011: έτη σπουδών, πλασματικός χρόνος παιδιών)

Θα πρέπει να προσκομίζονται όλα τα αποδεικτικά της εξαγοράς (απόφαση, απόδειξη καταβολής του ποσού).

**γ)** Σε περίπτωση που υπάρχει, **γνωμάτευση Υγειονομικής Επιτροπής** για αναπηρία 67% και άνω του ενδιαφερομένου, ή του/της συζύγου, ή των τέκνων **σε 5 αντίτυπα**.

**3**. Φωτοτυπία **Δελτίου Αστυνομικής Ταυτότητας** και των δύο όψεων σε 5 αντίτυπα

**4.** Πρόσφατο **Πιστοποιητικό Οικογενειακής Κατάστασης σε 5 αντίτυπα (**που εκδόθηκε εντός 6 μηνών(ν. 4727/2020)**)** – να αναγράφονται, εκτός των άλλων, η οικογενειακή μερίδα, η ημερομηνία (κατά περίπτωση) γάμου-θανάτου συζύγου-διαζυγίου, τα παιδιά και η προσωπική τους κατάσταση (έγγαμα, άγαμα). **Σε περίπτωση διαζυγίου** προσκομίζεται το διαζευκτήριο & δικαστική απόφαση επιμέλειας παιδιών, αν υπάρχουν ανήλικα τέκνα ή ενήλικα που σπουδάζουν. Σε περίπτωση χηρείας να αναγράφεται η ημερομηνία θανάτου του/της συζύγου) σε 5 αντίτυπα.

* + Για τους Έλληνες της αλλοδαπής&τουςαλλοδαπούς φωτοαντίγραφο διαβατηρίου
  + Για τους αλλοδαπούς τρίτων χωρών εκτός – Σένγκεν , φωτοαντίγραφο διαβατηρίου & άδεια παραμονής σε ισχύ κατά την ημερομηνία υποβολής της αίτησης συνταξιοδότησης.

**5.** Πρόσφατη **βεβαίωση σπουδών** τρέχοντος εξαμήνου για τα παιδιά (μέχρι και το 24ο έτος ηλικίας) από ΑΕΙ ή ΤΕΙ στην οποία να αναφέρονται η ημερομηνία πρώτης εγγραφής και η διάρκεια σπουδών ή βεβαίωση φοίτησης στη Β/θμια Εκπ/ση στην περίπτωση που αυτή δεν έχει ολοκληρωθεί (για ενήλικα παιδιά μέχρι το 19ο έτος ηλικίας), **σε 5 αντίτυπα.**

**6**. Έγγραφο αποδεικτικό του **Α.Φ.Μ.** (φωτοτυπία εκκαθαριστικού εφορίας ή οποιουδήποτε  
 δημόσιου εγγράφου που αναφέρεται ο προσωπικός ΑΦΜ)

**7.** Φωτοτυπία της πρώτης σελίδας **βιβλιαρίου τραπέζης** όπου αναγράφεται καθαρά ο αριθμός   
 λογαριασμού ΙΒΑΝ με πρώτο το όνομα του αιτούντος, στον οποίο θα κατατίθεται η σύνταξη  
 (οποιαδήποτε τράπεζα επιλογής του ενδιαφερόμενου) **σε 5 αντίτυπα.**

**8**. Έγγραφο στο οποίο φαίνεται ο Αριθμός Μητρώου Ασφαλισμένου ΙΚΑ(**ΑΜΑ**)

**9**. Έγγραφο στο οποίο φαίνεται ο Αριθμός Μητρώου Κοινωνικής Ασφάλισης **(ΑΜΚΑ)**

**10**. Πιστοποιητικό στρατού τύπου Α΄ (για τους άνδρες) **σε 5 αντίτυπα**

Σε περίπτωση που έχουν κάνει αίτημα εξαγοράς της στρατιωτικής θητείας προσκομίζονται:

α) η απόφαση εξαγοράς του Γενικού Λογιστηρίου του Κράτους (ΓΛΚ) και

β) το παράβολο κατάθεσης του ποσού, αν εξοφλήθηκε εφάπαξ, ή η βεβαίωση εξόφλησης από τον εκκαθαριστή αποδοχών, αν εξοφλήθηκε τμηματικά, ή εφόσον εκκρεμεί η εξόφληση βεβαίωση του εκκαθαριστή αποδοχών για τον τελευταίο μήνα παρακράτησης

**11.** Αίτηση κατάθεσης δικαιολογητικών συνταξιοδότησης